b'\n_START_ARTICLE_\nToma\xc5\xbe Mencin\n_START_SECTION_\nOdlikovanja in nagrade\n_START_PARAGRAPH_\nPoleg \xc5\xa1tudija na Fakulteti za dru\xc5\xbebene vede v Ljubljani se je izobra\xc5\xbeeval tudi na Sredozemski diplomatski akademiji na Malti in diplomatsko kariero na Ministrstvu za zunanje zadeve pri\xc4\x8del leta 1992, kjer je bil vrsto let diplomat v sektorju za Afriko, Bli\xc5\xbenji vzhod, Azijo in Pacifik. Sektor je v letih 2007 in 2011 tudi vodil. Diplomatsko slu\xc5\xbebo v tujini je opravljal v Ankari, Teheranu, New Delhiju, Stockholmu in kot omenjeno, \xc5\xa1e v Buenos Airesu in \xc5\xbdenevi._NEWLINE_Med leti 2011 in 2015 je bil izredni in poobla\xc5\xa1\xc4\x8deni veleposlanik Republike Slovenije v Argentini, od koder je nereziden\xc4\x8dno pokrival tudi \xc4\x8cile, Peru, Paragvaj in Urugvaj._NEWLINE_Pred tem je v letih 2016 in 2017 ter od februarja 2019 do odhoda v Kijev kot veleposlanik delal v sektorju za \xc4\x8dlovekove pravice v MZZ, kraj\xc5\xa1i \xc4\x8das v jeseni 2015 pa tudi kot vodja sektorja za gospodarsko bilateralno sodelovanje in javno diplomacijo._NEWLINE_Od decembra 2017 do februarja 2019 je opravljal naloge veleposlanika za \xc4\x8dlovekove pravice in namestnika stalnega predstavnika Republike Slovenije pri OZN in drugih mednarodnih organizacijah v \xc5\xbdenevi._NEWLINE_24. julija 2019 v Kijevu predal poverilna pisma predsedniku Ukrajine Volodimirju Zelenskemu in s tem nastopil funkcijo izrednega in poobla\xc5\xa1\xc4\x8denega veleposlanika RS v Ukrajini.'